Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
19 มี.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -2.72 จุด (-0.15%) ปิดภาคเช้าที่ 1,809.04 จุด ด้วยมูลค่าการซื้อขาย 25,788.66 ล้านบาท
Most Positive Impact: EA (+0.93 จุด), BDMS (+0.46 จุด), TRUE (+0.33 จุด)
Most Negative Impact: PTT (-1.71 จุด), PTTGC (-0.56 จุด), SCC (-0.47 จุด)
แนวโน้มตลาดบ่าย
วันนี้ SET Index แกว่งตัวเชิงลบในกรอบแคบระหว่าง 1,805-1,812 จุด ท่ามกลางมูลค่าการซื้อขายที่ลดลงเหลือเพียง 2.5 หมื่นล้านบาทต่ำกว่าเฉลี่ยตั้งแต่ต้นปีที่ 3.4 หมื่นล้านบาทกว่า 26% บ่งบอกว่าตลาดกำลังอยู่ในสภาวะชะลอลงทุนก่อนที่จะถึงการประชุม FOMC 20-21 มี.ค. นี้
คาด SET Index จะปรับลดลงในช่วง 1-2 วันนี้ตามตลาดหุ้นทั่วโลก จากความกังวลการประชุม FOMC ว่า Fed จะส่งสัญญาณการดำเนินนโยบายที่เข้มงวดกว่าเดิม กระนั้น KS Research มีมุมมองว่าแม้วันที่ 21 มี.ค. Fed จะส่งสัญญาณการขึ้นดอกเบี้ย 4 ครั้ง แต่จะมีผลกับตลาดแค่วันเดียว เพราะราคาได้ซึมซับไปมากแล้ว และตลาดจะเริ่มปรับตัวพร้อมๆกับการฟื้นตัวตั้งแต่ 22 มี.ค. เป็นต้นไป ดังนั้นการปรับลดลงของดัชนีจะเป็นโอกาสในการเข้าซื้อเพิ่ม มอง 1,795 จุดเป็นแนวรับสำคัญ และเชื่อว่าดัชนีจะดีดกลับไปทดสอบ 1,840 จุดในช่วงสัปดาห์สุดท้ายของ มี.ค. ตามการทำ Window Dressing
ช่วงตลาดอึมครึม กลยุทธ์การลงทุนยังคงให้ไปเน้นที่หุ้นที่จะมีการจ่ายปันผลสูงเช่น TISCO QH AP SC LH KTB INTUCH BBL (เรียงจากมากไปน้อย) และหุ้น Defensive เน้นไปที่โรงพยาบาล RJH และหุ้น Hedging Inflation เน้นพลังงานต้นน้ำ PTTEP
แนะนำ RJH PTTEP INTUCH
Alternative Trading:
SET50 Futures: S50H17 สถานะ Long ที่ 1,190 จุด ถูกปิดไปแล้วที่ 1,191.4 จุด (ระดับเปิดวันนี้) ซึ่งเป็นผลจากคำสั่งตั้ง Short เพื่อปิดสถานะที่ 1,190 จุดตามบทวิเคราะห์ Derivative Strategy เช้าวันนี้ กลยุทธ์การลงทุนรอบใหม่ให้พักการลงทุนเพื่อรอความชัดเจน